Ester Xargay: “Sempre m’he considerat un noi fallat”\nEntrevista a la poetessa, vídeo-artista i agitadora cultural\nEster Xargay (Sant Feliu de Guíxols, 1960) diu que és molt mala venedora. Potser aquest poc dot per a vendre la va abocar a la poesia i l’art, l’experimentació que, segons ella, no té cap finalitat. Amb Carles Hac Mor (Lleida, 1940 – Sant Feliu de Guíxols, 2016) van formar una de les parelles més originals i inconformistes del panorama artístic català. Infrapoetes, recitadors de carrers i places, llicenciats en fracassart, pastors de colles de poetes sense edat, van posar cap per amunt el món tal com els venia donat. Cinc anys després de la mort de Carles, Xargay es troba en plena activitat artística, continuant, com diu ella, l’obra conjunta que van començar. Vídeo-artista, poetessa i comissària de projectes que vinculen les arts amb les lletres, ens trobem per pantalla i recordem el primer i únic dia que ens vam veure les cares en persona, en un recital a la Pera (Baix Empordà) allà el 2014.\n—Heu dit que l’artista és artista perquè no sap fer res més.\n—Continuo creient-ho. Un artista sap fer moltíssimes coses i també moltes coses amb les mans. Jo sóc negada amb les mans, per això treballo amb màquines. [Riu] Però amb aquesta frase vull dir que un artista pot fer tot allò que vulgui i això també vol dir que es pot permetre de no fer allò que no vol fer.\n—I què fa?\n—Treure coses del no-res. Crear.\n—Dieu que allò que crea l’artista no cal que tingui cap funció.\n—Per a mi la funció sempre ha estat sobrera, en l’art. Precisament l’art és no haver de fer el que cal. Jo tota la vida he reivindicat l’espai de recerca artística. Com els científics. Els científics lluiten per tenir un espai tan sols per a investigar, sense que d’aquesta recerca se’n tregui cap profit concret. La pressió perquè tot tingui un profit fa que molts cops hom no prengui el camí que seria més interessant.\n— Quins són els camins interessants?\n—Normalment els més abstractes, els que no saps on et porten o que, directament, no porten enlloc. Si a l’art li vols treure profit, es converteix en espectacle i això és terrorífic. La indústria de l’espectacle em sembla fantàstica, però que no la barregin amb l’art.\n—L’art és massa processat? El problema és que hi té massa paper la institució?\n—I massa burocràcia i tecnificació. És molt necessari que hi hagi institucions que donin suport a aquesta recerca que comento. Sense institucions seria molt difícil de mantenir. Jo no vaig contra les institucions, però sí que vaig en contra d’aquesta societat cada cop més burocràtica, on tot està pensat per a les empreses o per a les associacions, encara que siguin d’artistes. Si no tens una estructura, no hi pots participar.\n—Vau ser artista per herència, per decisió, per accident?\n—Vaig tenir sort o potser va ser per tossuderia, no ho sé. La meva família, en principi, no esperava que jo fos artista. Ara parlàvem d’institucions i precisament tinc un bagatge que deu molt a una institució. Vaig néixer als anys seixanta, i a França, on vivia, es creaven unes institucions culturals molt pensades per l’esquerra. Volien que la cultura i l’art arribessin a tothom. Fins i tot eren estructures molt descentralitzades. Nosaltres vam viure a París, però també vam viure a Bourges (França) i allà van crear un centre cultural molt important dedicat a les arts experimentals on fèiem teatre i música. Va ser un centre ideat per Alexander Calder, l’artista dels mòbils, les escultures cinètiques que es mouen gràcies a l’acció d’un motor o pel corrent d’aire.\n—Allà és on comenceu a experimentar?\n—Jo anava a una escola pilot i crec que vaig passar des dels quatre anys fins als quinze anant gairebé cada dia a aquest centre. Allà van venir els Fluxus i crec que també John Cage. Aquest centre va ser seu de la música electroacústica. A mi m’agradava molt. Però mai no vaig pensar que seria artista o escriptora. Jo volia ser periodista o veterinària. Però com que sóc negada per a la ciència, deia que millor periodista, perquè m’agrada escriure i m’agraden els llibres. Ara, mai m’hauria imaginat que podria escriure poesia.\n—Saps què passa? Que et vas situant per tossuderia. Et situes segons les teves afinitats i la gent amb qui t’hi entens. Vas triant allò que t’agrada i donant l’esquena a allò que no vols. Quan vaig venir a viure a Catalunya, els meus pares van agafar una llibreria i com que sóc negada per a vendre, va ser un desastre. Llavors me’n vaig tornar a París a estudiar teatre i vaig veure que el teatre tampoc no era per a mi, però a París vaig conèixer molts artistes. El món del teatre no era per a mi, però el món dels artistes, sí. Llavors vaig convertir la llibreria dels meus pares en una galeria d’art i vam començar a fer exposicions. Però com que allà tampoc no venia res, vaig decidir d’estudiar història de l’art. Allà vaig conèixer en Carles.\n—Vau conèixer Carles Hac Mor a la universitat?\n—No, vull dir que era quan anava a la universitat. A final dels anys vuitanta jo anava a moltes de les coses que organitzava Vicenç Altaió, per exemple, i els Àrtics. Lligava molt amb allò que jo feia a la meva petita galeria. Jo llegia els articles d’en Carles perquè m’encantaven. N’era súper-seguidora! El vaig conèixer en un cicle que ell va organitzar a la Fundació la Caixa que abans era el Palau Macaya. Aquell cicle per a mi va ser crucial perquè ha estat allò que he continuat investigant tota la vida.\n—Quin cicle era?\n—Ut pictura poesis. Com la pintura, així és la poesia. Una frase del Renaixement que parla precisament de la fusió de les arts. Aquest cicle era dedicat a Joan Brossa i a més artistes. Quan el vaig veure amb aquell jersei vermell, amb dos tomàquets, dos forats a sota les aixelles, i que anava aixecant els braços i parlant de nihilisme d’aquella manera tan radical, amb aquell humor… Me’n vaig enamorar literalment. Era tan conseqüent amb tot allò que deia… Quan el vaig veure, vaig sentir que ell encarnava la base de la meva recerca, o de la meva lluita. Ell representava molt bé allò que m’interessava de la vida.\n—Què era allò que més us enlluernava d’ell?\n—Que explicava les coses des de la creació mateixa. Els seus texts eren pura creació literària. Li posava sempre aquest allioli d’idees que són les que justament a mi m’interessaven. Utilitzava les idees com a teoria, però sempre posant per davant la creació literària.\n—Al llarg dels anys vau formar una parella artística que va fer molts projectes a quatre mans. En què us complementàveu?\n—He de dir que la seva manera de fer em recordava a allò que jo havia fet de petita en aquest centre del qual et parlava. Com la gent de Fluxus. Jo sempre m’he entès molt bé amb la gent més gran que jo. I quant a la parella, en ser més jove el relligava amb la gent més jove. Aquest encontre va fer que arribéssim a moltes edats i poguéssim aglutinar molta gent.\n—Dèiem que l’artista viu en un no-lloc. L’artista tampoc no té edat?\n—És curiós perquè justament al meu gestor li faig sempre la broma que sóc del gremi del no-lloc i del no-res.\n—Un gestor això no ho deu entendre, oi?\n—El meu sí, perquè, per sort, ja sap amb qui tracta. [Riu] Encara no sé com s’ho fa, però sí. A en Carles jo mai no li vaig veure l’edat. Com a Casasses o a Vicenç Altaió. No tenen edat. Poden anar amb la gent més jove i amb la gent més gran i no pots situar-los enlloc. Automàticament no els consideres ni grans ni joves. A la Revista Parlada una de les nostres lluites era que fóra un espai on es poguessin trobar diverses generacions. Un artista jove em deia en aquella època que mai no s’hauria imaginat que coneixeria Pere Noguera, per exemple. Aquest encontre penso que és bàsic al món de la creació per a generar una comunitat.\n—Crec que ara teniu l’agenda força plena.\n—Sí, ara mateix tinc molts fronts oberts. De la Diputació de Barcelona m’han demanat de gestionar i dirigir un espai que he plantejat com a artístic, literari i de natura.\n—És a la casa on estiuejava Pere Quart, al Marquet de les Roques, per damunt de Sabadell, al Parc Natural de Sant Llorenç del Munt i l’Obac. És una antiga masia modernista reformada. Un casalici, una mena de castellet, amb pallisses. La diputació l’ha convertit en un espai expositiu. Són tres naus. M’han demanat de fer-hi un projecte expositiu, pensat per artistes que també són escriptors.\n—N’hi ha gaires?\n—N’hi ha molts més que no ens pensem. O artistes que han fet llibres d’artista i hi han col·laborat molts poetes. Per exemple, Fina Miralles també escriu poesia, i Felícia Fuster. Ara també preparo una instal·lació de dos vídeos, un de zenital i un de frontal, de Felícia Fuster, per a una exposició que s’inaugura al Santa Mònica al març. Ella era una artista que va investigar molt i que alhora era escriptora. Els seus són la mena de poemes que m’interessen.\n—Antinovel·la, antipoesia, fracassart. Us heu inventat moltíssimes paraules! Encara creieu que tenen vigència?\n—El fet interessant d’aquestes paraules és que cadascú les agafa com vol. Quan poses un “anti” davant, sempre implica una llibertat. El fracassart és la llibertat total. Perquè en un món tan sols orientat a l’èxit, on si no tens èxit, ets un fracassat, nosaltres fem fracassart. Perquè moltes vegades potser no tens ganes de fer allò que cal fer per a tenir èxit. L’artista defuig l’obligació de tenir èxit. De fer un espectacle perquè la gent quedi bocabadada. Si defuges l’obligació, ets un fracassat. Per a mi és bàsic defugir les coses que no tens ganes de fer. La llibertat és la base de tot.\n—La Revista Parlada era un espai de llibertat.\n—Sí, havíem creat un espai on es pogués fer qualsevol cosa. I de vegades hi havia coses molt dolentes que convivien amb coses meravelloses, que molts haurien volgut tenir en un altre lloc. Però era un espai de llibertat. L’artista és qui fa les proves, els intents. L’intent ningú l’entén, però és necessari. Perquè aquell intent al qual ningú no li donarà importància serà el pas que el portarà cap a un altre camí. Potser algú veia aquests intents com una poca-soltada, segurament. Però tenia el seu interès.\n—Aquests dies precisament veiem com els joves fan els seus intents d’expressió al carrer i de trobar escletxes de llibertat.\n—Jo els diria que vagin l’Arts Santa Mònica a veure l’exposició de Cabosanroque. Tiren pedres als violins per a trencar-los. És una exposició meravellosa. A més, ho lliguen amb les llambordes del París del Maig del 68. A sota les llambordes hi ha la platja. L’he trobada de pell de gallina. Jo crec que si no ens defensem, malament.\n—Com ho interpreteu?\n—Vaig veure a la televisió quan van trencar el Decathlon, i vaig veure joves que van entrar per refugiar-se i en sortien sense res a la mà. En Carles se’n riuria, de mi, però jo crec que és la mateixa policia la que roba. És veritat que els dies següents ja es va convertir en una altra cosa. Quan sents aquests de les botigues del passeig de Gràcia, que em perdonin: perquè els roben quatre samarretes? Això és violència? I el rei? Que no ens ha robat molt més, el rei? Que facin càlculs. Si volen els envio el meu gestor.\n—Defenseu els joves.\n—Jo estic totalment d’acord amb els joves. I crec que els estan fent molt mal. No tan sols un mal estructural sinó que són utilitzats perquè tinguin la culpa de tot, i això em fa més por. Em fa més por això que no pas allò que puguin destrossar aquests quatre joves.\n—Si els joves són sinònim d’aquesta recerca de llibertat, denunciar els joves és denunciar la llibertat.\n—És clar. Jo he viscut els anys noranta i no hi passava res. Es va fer la cultura rosa, que deien a Madrid. No és una crítica, eh? Però recordo tenir discussions amb joves que deien que ja no calia pensar en la política. Que no calien les esquerres i les dretes. Com si aquella calma fos per sempre. Però hem vist que si no ets al peu del canó, això s’acaba. Com podíem pensar que la política s’havia acabat?\n—Aquí, els darrers anys, hem vist que la democràcia no era com l’havien venuda.\n—Això és molt fort. Jo crec que tot el problema ha estat creure que vivim en una societat democràtica. Els que són a la presó es pensaven que vivíem en una societat democràtica. I el Procés ha demostrat que no, tant als catalans com a tot Europa. Per això fa por, perquè ha demostrat que ni a Espanya ni a Europa la democràcia és plena. Hi ha gent que potser pensava que el Procés seria un fracàs, però jo no. Els que s’hi van dedicar i van defensar allò que la gent volia, i ara són a la presó o a l’exili, pensaven que teníem la democràcia per la qual havíem lluitat.\n—Hi ha gent que pensa que després de les fites assolides el Primer d’Octubre ara es perd el temps.\n—Com que sóc del no-lloc i del no-res, m’és fàcil d’entendre que això és un camí que no té marxa enrere. És molt important tot el que s’ha fet. És una fita històrica. Quan poses una fita al curs de la història, ja està. Ja la tens. Jo no ho visc com una derrota, ho visc com una fita històrica. Com ho va aconseguir Companys. De Companys fins aquí, imagina’t el camí que hem fet! Per a mi no és cap derrota. I com en tota guerra, hi ha un moment en què t’has de replegar perquè l’enemic és més fort. T’has de replegar per tornar a agafar força, però la fita ja la tens i no pots anar enrere.\n—Ens apropem al 8 de març. Què significa ser dona? Us heu retrobat o refundat com a dona després de la mort d’en Carles?\n—Jo mai no he patit pel fet de ser dona. De petita em vaig considerar un noi fallat, un garçon manqué, que diuen a França. Sempre he anat amb nois, sempre m’he sentit més bé amb els nois que amb les noies. Però bé, això no ve al cas. He fet la meva vida sense pensar que era una noia. Amb els homes m’entenc molt bé. Quan vaig amb homes sóc un més d’ells. Des de molt petita, sé com són, sé com juguen, crec que tenen molt d’humor. Un humor que per a mi és molt proper. Hi ha una certa dolenteria o, més que dolenteria, trapelleria, amb la que m’hi sento molt identificada. Sempre m’he sentit més lliure amb els homes que amb les dones.\n—Potser perquè sentíeu el pes d’haver d’interpretar un paper com a dona. Complir un estereotip marcat.\n—Sí, crec que aquest és el problema. Que les dones no som tan lliures. Però com que sóc del no-lloc i del no-res, crec que ni l’edat ni el gènere no m’han condicionat.\n—I mai no us heu sentit “dona de”?\n—Amb en Carles érem un equip, fèiem el mateix, crèiem en el mateix. I les coses es multiplicaven perquè érem quatre mans en comptes de dues i teníem molta força. Quan ell se’n va anar, em va doldre molt. Però ell era més gran que jo i sabíem que era una cosa que podia passar en qualsevol moment. I llavors jo no podia enfonsar-me, perquè això hauria estat una traïció per a ell. Havia de continuar la tasca que havíem fet junts i això faig. Continuo treballant com si hi fóssim els dos.\n—Preparo una edició de l’obra completa d’en Carles, i també una gran exposició seva per al 2023 que anirà al Museu de Lleida i a la Fundació Brossa. Per a mi és com si hi fos.


Calella acollirà el campionat mundial de corals “Sing for Gold”\nSignatura del conveni entre l’Ajuntament de Calella i la Fundació alemanya Interkultur. Foto: Aj. Calella\nCalella acollirà el campionat mundial de corals “Sing for Gold”, que aplegarà uns 200 cors de 90 països d’arreu del món. “Sing for Gold. The World Choral Cup” se celebrarà durant el mes de maig del 2022 i del 2024.\nL’Ajuntament de Calella i la Fundació alemanya Interkultur han signat el conveni per a l’organització del “Sing for Gold. The World Choral Cup”, un campionat que aplegarà unes 200 corals de 90 països dels cinc continents i que portarà a la ciutat més de 6.000 participants. L’esdeveniment se celebrarà cada dos anys i s’alternarà amb el tradicional festival coral internacional “Canta al Mar”. En concret, Calella organitzarà el “Sing for Gold. The World Choral Cup” durant el mes de maig del 2022 i del 2024.\nCalella, capital del cant coral\nEl director de Relacions Internacionals d’Interkultur, Marc Moreno, ha explicat que “Calella és una ciutat que ha donat una rebuda espectacular a la cultura; el ‘Sing for Gold’ serà un esdeveniment únic, i per això s’estrenarà a la ciutat i s’ha fet a mida per la seva ciutadania”. També ha detallat que durant quatre jornades hi haurà competicions als indrets més característics de la ciutat. La competició, ha afegit, es repartirà en dues setmanes on “els cors lluitaran en una festa mundial per la cultura, el turisme i la recuperació de l’economia”.\nPer la seva part, Montserrat Candini, alcaldessa de Calella, ha assegurat que “el ‘Sing for Gold. The World Choral Cup’ situarà la nostra ciutat, una vegada mes, com un referent que aposta per la cultura; perquè la cultura és prosperitat”.\nfolder_openTagged in: Ajuntament de Calella, Cant Coral, Competició música, Corals, Sing for Gold\nNoticia anterior Noticia anterior Retiren el carnet al jove que va protagonitzar la fugida de la policia al Maresme\nNotícia següent Notícia següent L’aeroport de Girona rep el primer vol comercial després de 7 mesos


Millo amenaça amb inhabilitacions a polítics i funcionaris\nEl delegat del govern espanyol avisa que "cada acció de la Generalitat tindrà conseqüències", després de l'anunci de data pregunta\nper G.A 10 de juny de 2017 14:52\nEl delegat del govern espanyol a Catalunya, Enric Millo, s'ha mullat més que el propi Estat davant de l'anunci de data i pregunta del referèndum. Si Madrid ha respost a l'anunci amb menyspreu, recordant que és només un anunci i que demostra covardia, Millo ha anat més enllà i ha reiterat les amenaces de l'Estat anunciades prèviament a l'anunci de Puigdemont: "Si un funcionari premeditadament opta per infringir les seves obligacions com a servidor públic òbviament s'hauria d'enfrontar a les conseqüències", ha dit en una entrevista a Rac1, en què també ha alertat que si s'imcompleix la llei, hi haurà inhabilitacions a polítics i funcionaris: "Els polítics, els funcionaris i les empreses que poguessin participar en procediments il·legals corren el risc de quedar inhabilitats, això ja ha passat", ha dit en referència als inhabilitats del 9N.\nMillo també ha explicat que vol veure l'acta de la reunió del Consell Executiu, "veure què hi diu i a partir d'aquí prendre mesures, si cal." I és que al seu entendre, si hi ha una reunió extraordinària del Consell Executiu "posteriorment hi haurà d'haver una acta signada pels assistents on expressen aquest acord que verbalment que el president va expressar". Segons Millo, llegir aquesta acta li permetrà saber "exactament sobre el paper i signat pels assistents exactament quin és el compromís i com ho pensen desenvolupar", ha anunciat a Rac1.\nMalgrat l'amenaça directa, el delegat del govern espanyol ha dit que "el govern manté les propostes que ha fet al president Puigdemont. Primer anar a la conferència de presidents i després anar al congrés, amb el compromís del president Rajoy de donar la cara i debatre amb ell", i ha afegit que "es manté la mà estesa, però si el president Puigdemont manté que l'única opció és el referèndum caldrà convocar eleccions."


Lliurats els premis del VII Concurs Start UPV Campus d’Alcoi, l’edició amb més projectes d’emprenedoria presentats - Actualitat de l´Alt Vinalopó, el Vinalopó Mitjà, l´Alcoià, El Comtat i l´Alacantí\nPer Ana mayo 19, 2022 010\nUPV Campus d’Alcoi informa:\nMarcos del Amos i Diego Acosta Blaschitz, amb el seu projecte JOIN, han rebut el premi principal\nL’acte ha comptat amb la presencia del rector José E. Capilla\nEl VII Concurs Start UPV Campus d’Alcoi ha donat a conéixer els projectes premiats. Marcos del Amos i\nDiego Acosta Blaschitz, amb el seu projecte JOIN, han sigut els guanyadors d’aquesta edició organitzada\nper IDEAS UPV, dependent del Vicerectorat d’Estudiants i Emprenedoria de la Universitat Politècnica de\nValència (UPV). L’objectiu del concurs és donar suport a la consolidació de l’emprenedoria dels titulats i\nestudiants del Campus d’Alcoi de la UPV. Han participat 48 emprenedors amb 23 idees de negoci, sent\naquesta, l’edició amb major participació. El còmput total de les set edicions ascendeix a un total de 112 idees de negoci amb 164 inscrits.\nLa finalitat del concurs és premiar les millors iniciatives emprenedores amb idees de negoci atenent el seu\ncreixement, caràcter innovador, estratègia empresarial, aportació a l’entorn i incentivar la utilització de l’Espai d’Emprenedoria Start UPV del Campus d’Alcoi. L’acte ha estat presentat per Ángela García, delegada d’Alumnes del Campus d’Alcoi. Per primera vegada ha comptat amb la presència del rector de la UPV, José\nE. Capilla. A més, també han assistit com a autoritats Esther Gómez, vicerectora d’Estudiants i Emprenedoria de la UPV; Pau Bernabeu, director del Campus d’Alcoi de la UPV; Josep Capó, director Acadèmic del grau en ADE; i David Cuesta, Subdirector d’Emprenedoria, Ocupació i Relacions Internacionals.\nLa idea guanyadora: JOIN Marcos del Amos i Diego Acosta Blaschitz, amb el seu projecte JOIN, han rebut el premi principal del concurs.\n‘Join’ naix amb la idea de disminuir xifres com que el 80% d’adolescents té sensació de soledat, el 30% ansietat i el 50% falta de motivació. La plataforma digital ‘Join’ dona l’opció de crear i participar en esdeveniments socials a l’instant.\nEn ella podràs veure la descripció i ubicació d’activitats prop de tu i confirmar l’assistència amb un clic. A més podràs crear les teues pròpies activitats i convidar als teus amics a fer plans com anar al cinema, estudiar, fer esport, etc.\nPer a la selecció de les empreses guanyadores, la Comissió de Selecció ha tingut en compte els següents\ncriteris de valoració i barems per a cada categoria de premis:\n• Secundar i potenciar l’esperit emprenedor en l’àmbit universitari UPV.Contribuir al desenvolupament d’empreses amb el suport de la UPV a través de l’assessorament d’IDEES UPV.\n• Impulsar i enfortir les relacions Universitat-Empresa.\nEl concurs compta amb 3 categories formades per diversos premis en cada modalitat. Són les\ncategories IDEA[EMPRÉN], SMART CITY[EMPRÉN] i DONA[EMPRENEDORA].\nEl primer premi IDEA[EMPRÉN] ha sigut per a Marcos del Amos i Diego Acosta Blaschitz amb el seu projecte JOIN, amb una dotació de 800 euros. El premi ha sigut lliurat pel rector de la UPV, José E. Capilla. El segon premi IDEA[EMPRÉN], dotat amb 500 euros, ha sigut per a Esther Domínguez Céspedes, Lluís Sempere Gosp i Lucía Redondo Rincón amb el seu projecte SUSAN. El premi ha sigut lliurat per Esther Gómez, Vicerectora d’Estudiants i Emprenedoria.\nEl tercer premi IDEA[EMPRÉN], dotat amb 300 euros, és per a Juan Diego Díaz López, Irene Soler León i Carmen Nomdedéu Mira amb el seu projecte NOVA, màquina despulpadora de café compacta. Pau Bernabeu, director del Campus d’Alcoi de la UPV, ha lliurat el premi.\nEl primer premi de la categoria SMART CITY[EMPRÉN], dotat amb 400 euros, és per a Andrea Juan Polo i Jaime Frígols Ballester amb el seu projecte FLASHFISH. El premi també ha sigut lliurat pel director, Pau Bernabeu. També de la categoria SMART CITY[EMPRÉN], el segon premi ha sigut per a Víctor Gómez Iñesta del projecte NOTWAIT2MUCH. La dotació és de 200 euros i ha sigut lliurat per Josep Capó, Director Acadèmic del grau en Administració i Direcció d’Empreses i, David Cuesta, Subdirector d’Emprenedoria, Ocupació i Relacions Internacionals.\nL’última de les categories és DONA[EMPRENEDORA]. Ha rebut aquest premi Lucía Font Cazorla del projecte KAI SURF BOARDS amb una dotació de 300 euros. Esther Gómez, Vicerectora d’Estudiants i Emprenedoria, ha lliurat el premi.\nEstudiants ‘sènior’ del Campus de Gandia de la UPV visiten ‘l’Alcoi modernista’ gràcies al programa ‘Intercampus’ Inaugurada l’exposició Fotciencia 18 en el Centre Comercial Alzamora d’Alcoi


L’Exposició Premis ADCV s’integra en el primer Bauhaus Festival - Levante-EMV\nLa mostra amb els millors treballs de disseny de la Comunitat Valenciana dels últims tres anys es podrà visitar de l’1 de juny al 15 de juliol en el centre d’innovació Las Naves\nL’exposició del Premis ADCV 2022 a La Naves. | L-EMV\nEl millor disseny de la Comunitat Valenciana serà un dels protagonistes de la primera edició de ‘The New European Bauhaus Festival’, que se celebra del 9 al 12 de juny. L’exposició «Premis ADCV 2022’ / ‘ADCV Design Awards» ha sigut inclosa en el programa com un dels ‘side events’ que s’organitzarà per la comunitat vinculada a la New European Bauhaus.\nLa mostra recollirà els treballs premiats en la VI edició dels Premis de l’Associació de Dissenyadors de la Comunitat Valenciana (ADCV) i romandrà oberta al públic de l’1 de juny al 15 de juliol, en el centre d’innovació Las Naves. Amb aquesta exposició, Las Naves col·labora amb el sector del disseny per a potenciar l’estratègia d’innovació Missions València 2030.\nL’Associació de Dissenyadors de la Comunitat Valenciana és un dels partner oficials de la New European Bauhaus triats per la Comissió Europea per a actuar «com a organitzacions promotores, gestores de la comunitat, òrgans de difusió i interlocutores clau al llarg de tota la iniciativa». Els partners van ser seleccionats en un procés, en el qual van haver de justificar la seua experiència i els seus mèrits vinculats als pilars del moviment europeu: sostenibilitat, inclusió, col·laboració i aliances, i qualitat i bellesa en els projectes.\nEls Premis ADCV 2022 es donaran a conéixer el 25 de maig, en una gala que reunirà, en el Teatre Principal de València, a professionals del sector, estudis i representants del món cultural, polític i empresarial. Es reconeixeran les millors propostes dels últims tres anys en els àmbits de disseny gràfic, digital, d’espais i de producte.\nEls treballs han sigut valorats per un jurat integrat per dissenyadors. S’han organitzat en dos grups de treball. El primer, centrat en les categories emmarcades en ‘Disseny Gràfic i Digital’, ha estat integrat per Josep María Mir, director creatiu de Summa, Ena Cardenal de l’Anou, dissenyadora gràfica i directora d’art, i Jessica Travieso, cap de continguts i cofundadora de Awwwards.\nA més, en la cerimònia s’entregaran els guardons honorífics, atorgats per votació. Els Premis Honorífics ADCV 2022 són el dissenyador Paco Bascuñán Rams -a títol pòstum-, en la categoria de ‘Trajectòria Professional’, el Centre del Carme Cultura Contemporània, en la de ‘Entitats’, i l’empresa de mobiliari Actiu, en ‘Innovació’.\n3 Matan a un hombre a golpes y cuchilladas en un chalé de Llíria\n5 Exámenes a 30 grados


Amb costella i pèsols, un bon arròs. - Recepta de myTaste\nPodeu variar la recepta utilitzantcostella de porc i pollastre, conill o tambéhi podeu afegiralguna altra verdura com bajoques\narròs de pollastre, carxofes, faves, pèsols i ceps\nBarregem el sofregit de costellai bolets amb l'arròs cru durant unminut. Un cop s'hagienrossit, hiafegim la ceba, el pebrot verd i el vermell, tot ben picat\nun arròs caldós que pot arribar a recordar a l’arròs amb fesols i naps, encara que la proposta de hui està feta amb molts menys ingredientsiambunaelaboració bastant més senzilla\nAprofiteu ara que encara estem a la tardor i que hem tingutunabona temporada de bolets per a comprar rovellons i fer aquest plat d'arròs caldós, estic segura que vos encantarà i vos calfarà el cos aquests dies de fred\nEn aquesta recepta hem utilitzattambéunamica de costella de tossinoiun grapat de faves que vam congelar\nEn una cassola ambl´oli ben calent saltegem la costella tallada a trossos regulars. Donem unes voltes i mullem amb brou de carn iambl´aigua d´estovar els bolets\nEn una cassola ambunamicad'olihienrossim la costella, salpebrada, ihitirem les herbes. (Si no teniu nyora picada, l'haureu hagut de posar en remull ambaiguatèbiaili haureu tret la polpa)\nD’altra banda bulliu l’arròs juntamentamb els pèsols, unpunt de sal. Avui recuperem una recepta d’ous farcits que ja havíem preparat amb nens, Mussols farcits, fets per nens , i la completem acompanyant-los ambunamica d’arròs bullit, avui fem\nA mi m'agrada fer-les al forn, ambunapicada d'all ijulivertiunbonraig de conyac al damunt. productes frescos i sobretot unbon brou de peix (us deixem l'enllaç on trobareu com fer el brou)\nJo el faig com el feia la meva mare, ambunbonsofregit, verdures, bacallà remullat iesqueixat. Avuiaprofitant que venen a dinar els Tiets, he fet una cassola de arròs caldos amb bacallà\nComencem per comprar unbon arròs (a la Botiga del Riu en trobareu de molt bonaqualitati el més important, cultivat a casa nostra, al Delta de l'Ebre)\nAvui l'he portat de la costa, en concret, de Pals, per a fer-ne unbon arròs negre. Ho rectifiquem de sal i ja hiafegimtambé la sèpia, deixant-lafins que quediunamicacuita\nAgafeu la paella on fareu l'arròs iafegiuunraigd'olii aneu fent el sofregitamb la ceba, els primentons,l'all, i el tomàquet\nPosem en una paella unbonraigd'olid'olivai saltem unamiqueta la sípia. Jo sempre recomano congelar o coure ambunamica de fumet les dues coses (Salsa itinta) per tal d'eliminar qualsevol tipus de microbi\nPoseu una cassola al foc ambunamicad'olid'olivai salteu les sípiesfins que estiguin rosses. Afegiu els alls trinxats, el juliverti al cap d'un momentet, els tomàquets ratllats\nAixí que ambuningredient tant senyor hem preparat unbon arròs caldós. Aquest darrer presenta un color marronós amb tons blavosos i té unpigatall de color os per tota la closca\nUn arròs ràpid de preparar ambingredients de l'hort. Utilitzounamica de pit de pollastre tallat a daus petits perquè a l'hora d'enrossir-los es fa més ràpid\nAhirvaig fer undinar molt sa. carbohidrats (=arròs), fibra, antioxidants, ferro (=espinacs), proteïnes ivitamines A, D i E (=ous)


DESTAQUEM: La Marató, Iriscat, 20 M€ a Anaconda, avenç de Grifols en Alzheimer | Biocat\nHome > Actualitat > Notícies > DESTAQUEM: La Marató, Iriscat, 20 M€ a Anaconda, avenç de Grifols en Alzheimer\nDESTAQUEM: La Marató, Iriscat, 20 M€ a Anaconda, avenç de Grifols en Alzheimer\nOperacions corporatives i publicacions científiques completen els titulars de desembre a l’ecosistema\nAquest mes hem vist l’operació més gran de l’any al sector: Sabadell Asabys ha liderat una ronda de 20M d’euros a la companyia Anaconda Biomed per dur al mercat el seu catèter per tractar l’ictus. També Atrys Health ha tancat la seva ampliació de capital, de 5 milions, amb una forta sobredemanda, Berdac ha aconseguit 445.000 € en una ronda liderada per Equity4Good, i Oxolife ha obert una ronda d’1,5 milions després de recuperar la llicència del fàrmac que havien cedit a de Kern Pharma.\nZeclinics ha estat seleccionada per participar en un projecte europeu de 8 milions d’euros sobre regeneració cardíaca, que arrencarà el gener i durarà 5 anys.\nParlem ara d’operacions corporatives: Ergon Capital ha ultimat la compra de Palex Medical per 150 milions d’euros, mentre que Inkemia ha venut el 30% de Leanbio per 320.000 € per reduir deute, i ha ajornat el pagament d’interessos dels seus bonus fins el maig de 2020.\nHartmann invertirà 5M d’euros a les seves plantes de Catalunya, a Mataró i Montornès, amb l’objectiu de produir per a nous mercats. També amplia espais el Parc Científic de Barcelona, que ha obert 19 nous laboratoris que han suposat una inversió de més d’1,5 milions d’euros. Per la seva banda, Eugin i NMC han obert una nova clínica de reproducció assistida a Barcelona de més de 6.500 metres quadrats que aspira a ser la més gran d’Europa, i HM Hospitales preveu obrir un quart centre a Barcelona.\nMés notícies empresarials: Pangaea ha arribat a un acord amb Oncogenomics per oferir un nou test de caracterització genètica de diferents tumors. I aquest mes la Consellera de Salut, Alba Vergés, i el Director General de Recerca i Innovació del Departament de Salut, Robert Fabregat, han visitat Rob Surgical per veure el seu nou sistema Bitrack de cirurgia robotitzada mínimament invasiva.\nD'altra banda Javier Terriente (ZeClinics) ocuparà la vicepresidència tercera d'Asebio, que ara presidirà Ana Polanco (Merck), després de les noves eleccions de la patronal espanyola.\nGrifols avança en Alzheimer\nEntre les grans del sector, Grifols ha finalitzat el seu estudi sobre Alzheimer i s’apropa a la comercialització de la teràpia. A més, també ha llançat un segellador biològic per controlar hemorràgies quirúrgiques i la seva primera immunoglobulina subcutània per al tractament de la immunodeficiència primària a EEUU. Justament aquest mes Grifols ha guanyat el Premi a l’Excel·lènica Industrial d’Europa 2019 concedit per escoles de negoci de tot el món.\nFerrer ha venut la seva divisió química HealthTech BioActives a The Riverside Company. Per la seva banda, Almirall s’ha aliat amb Iktos, una companyia especialitzada en intel·ligència artificial, per accelerar el descobriment de nous fàrmacs. En l’apartat de noms propis, Almirall ha fitxat com a nou CMO Volker Koscielny, procedent de la companyia nord-americana Celgene.\nLa Marató i IRISCAT, protagonistes\nCom cada desembre, el gran protagonista en matèria de recerca ha estat La Marató de TV3, que enguany ha recaptat més de 9 milions d’euros per a la investigació de les malalties minoritàries. Des de Biocat hem aprofitat per recordar que científics i empreses de la BioRegió treballen a diari per desenvolupar noves teràpies contra aquestes afeccions.\nAquest mes el Govern ha anunciat oficialment la creació d’IRISCAT, una aliança entre 7 instituts de recerca i innovació vinculats a l'Institut Català de a Salut: IDIBELL, VHIR, IRB Lleida, IISPV, IDIBGI i DIAP Jordi Gol i Gurina. L’objectiu? Desenvolupar una estratègia coordinada per aprofitar sinergies i l’alt nivell d’estàndards de l’organització assistencial i de recerca per millorar la recerca traslacional i clínica del sistema català de la salut.\nUn dels centres que en formen part, l’IRB Lleida, ha nomenat com a nou director Diego Arango, fins ara cap del grup d’investigació de Tumors digestius i coordinador de l’àrea d’investigació oncològica del VHIR. D’altra banda, el Govern ha presentat uns exposició sobre el model sanitari català al Palau Robert de Barcelona.\nMés sinergies: Els 5 grans hospitals de Barcelona s’han incorporat al nou programa postIMA d’intervenció després d’incidents amb múltiples afectats. El programa ofereix un abordatge preventiu i assistencial del trauma psicològic que es pot generar en aquests esdeveniments.\nVall d’Hebron i Janssen lideren el projecte EU-PEARL (EU Patient-cEntric clinicAl tRial pLatforms), que aspira a transformar el paradigma dels assaigs clínics a Europa mitjançant una plataforma adaptativa centrada en el pacient que aconseguirà un desenvolupament més ràpid dels fàrmacs.\nUn incident que aquest mes ha omplert titulars és el d’una dona ha sobreviscut a 6 hores de parada cardíaca per hipotèrmia sense seqüel·les neurològiques: en el rescat i reanimació hi ha intervingut els Bombers de la Generalitat, el Servei d’Emergències Mèdiques i l’Hospital Vall d’Hebron.\nUn altre cor que torna a bategar gràcies a la innovació de la BioRegió: a l’Hospital Germans Trias i Pujol han aconseguit que un cor infartat es regeneri amb un bioimplant de cèl·lules de cordó. El bioimplant s’havia dissenyat i realitzat per un equip de Can Ruti i un del BST.\nPer la seva banda, l'Hospital Clínic de Barcelona ha començat a realitzar cirurgies 3D de pròstata per primera vegada al món: ja s’han fet uns 25 casos amb èxit i la tècnica es presentarà al Congrés Europeu d'Urologia que se celebrarà el març a Holanda.\nEIT Health ha donat donat un ajut de 750.000 eiuros a CKDSens, una nova plataforma per a la gestió de les malalties renals. El projecte, coordinat pel Dr. Josep M. Campistol, director general i nefròleg de l’Hospital Clínic-IDIBAPS i catedràtic de la UB, ha rebut l’ajut per portar un producte de diagnòstic renal al mercat i ser comercialitzat per l’empresa derivada CreatSens Health, sorgida de la Universitat Rovira i Virgili.\nSant Pau ha implantat per primer cop a Espanya un programa d'inducció al part a domicili. D'altra banda, un nou treball de Sant Pau, la UAB i el CIBER-BBN ha desenvolupat un nou biomaterial per a l'alliberament de fàrmacs continuat en el temps.\nPublicacions en oncologia i neurologia\nCom cada mes repassem també les publicacions científiques que signen els investigadors de les entitats de recerca de la BioRegió.\nEn oncologia, científics de Bellvitge i la UB han descobert la implicació de la glucosa en el creixement de les cèl·lules tumorals, i l’Hospital Clínic ha liderat un estudi que ha descobert una combinació de només dos fàrmacs tan eficaç com la quimioteràpia per al tractament del càncer de mama. Per la seva banda, investigadors de l’IRB han analitzat com el sistema de degradació de proteïnes actua en la generació de tumors.\nEn neurologia, científics de la Universitat de Barcelona han descobert que uns cossos de glucosa serveixen per empaquetar i expulsar elements de rebuig del cervell, i un altre estudi del mateix centre ha identificat una xarxa genètica implicada en la trajectòria evolutiva del rostre dels humans i en la tendència a ser més sociables: la troballa reforça la hipòtesi de l’autodomesticació humana.\nUn estudi del VHIR, l’Hospital Clínic i el CIBEREHD ha descobert que la microbiota intestinal és transcendental en l’hepatitis alcohòlica, troballa que obre una nova via de tractament de la malaltia. D’altra banda, el CIBEROBN ha determinat que l’escurçament natural dels cromosomes es pot prevenir seguint un patró dietètic ric en fruites i verdures com la dieta mediterrània, i un estudi de l’ISGlobal demostra que el consum abusiu de televisió és l’hàbit de vida que més es relaciona amb l’obesitat infantil.\nMés avenços en recerca. El VHIR ha identificat una proteïna clau en la cicatrització i el remodelat cardíac després d’una sobrecàrrega de pressió, i IDIBELL ha descobert que els nínxols de la medul·la òssia protegeixen les cèl·lules mare hematopoètiques de l'envelliment. D’altra banda, un estudi de l’Hospital del Mar demostra que la contaminació redueix la taxa d’èxit de la fecundació in vitro.


SOM VNG neix l’any 2015 com a Agrupació d’Electors amb l’impuls del cercle de Podem de Vilanova i la Geltrú, i al qual es van sumar Esquerra Unida i Alternativa, Procés Constituent i Front Cívic. Per presentar-se a les eleccions s’havia de superar un primer repte: aconseguir, en 15 dies, 1.500 signatures amb les respectives còpies del DNI. Finalment, se’n van aconseguir 1.800 i SOM VNG va aconseguir presentar-se a les eleccions i obtenir representació a l’Ajuntament. Poc temps després va esdevenir en un espai de trobada de molta gent, de diversos partits i moviments socials, que sumaven forces sense preguntar d’on venia cadascú.\nEn les eleccions de 2019, SOM VNG es va presentar com a partit polític, ja amb un bagatge de 4 anys de feina, no només a la institució. SOM VNG és un projecte que va molt més enllà de les eleccions i de l’Ajuntament. És un projecte que sap que la força real que canvia les coses és la mobilització, és l’organització de la gent i la solidaritat. Per això, la seva gent participa als moviments socials, i aquesta participació està al mateix nivell que l’acció institucional. És un projecte que té molt clars els seus principis i té un programa concret amb les persones en el centre.\nSi vols tenir més informació dels valors i les propostes de SOM VNG, et recomanem llegir el programa o els 10 eixos per un govern d’esquerres.\nCom participar a SOM VNG?\nLa participació a SOM VNG és oberta. Qualsevol persona pot participar en les nostres assemblees, en les reunions de comissió, o en qualsevol dels actes que fem. Només has d’omplir aquest formulari per a que ens posem en contacte amb tú.


Receptes amb verdures (1460 recetas para disfrutar las verduras todo el año) – Pàgina 2 – Booonissim\nCategoria: Receptes amb verdures (1460 recetas para disfrutar las verduras todo el año)\nSe´m fa la boca aigua només recordar el resultat final d´aquesta recepta. Ens va agradar tant… Ingredients: 4/6 porros, una fulla de llorer, sal i pebre, julivert picat 2 ous durs, una culerada de mostassa de dijon, oli i vinagre Podeu fer els porros al vapor, amb una fulla de llorer, o buillir-los, també ambRead more about Porros a la vinagreta de mostassa[…]\nRead more about Bledes a l´estil de Jaén …\nArròs de conill amb trompetes de la mort\nSí, ja, un arròs amb conil…però amb trompetes de la mort. El detall té la seva importància, sobretot si utilitzes bolets secs i, en conseqüencia, l´aigua d´haver-los hidratat. Si a sobre aquest arròs en concret no porta ni ceba ni tomàquet doncs ens trobem definitivament amb quelcom diferent.\nRead more about Arròs de conill amb trompetes de la mort …\nRemolatxa amb llet de coco\nJo creia que aquesta recepta seria d´acompanyament d´un plat principal però de fet és el plat principal, i amb un bon arròs basmati es converteix en plat únic. Sorprenent i boooníssima.\nRead more about Remolatxa amb llet de coco …\nAixí d´entrada el nom de la recepta sembla una cosa…i no és que el resultat final porti a una altra de ben diferent però sí que en llegir la recepta vaig pensar que era una altra cosa. En fí, és un arròs atípic, però a la vegada amb un punt clàssic, “viejuno”, de sabors que em porten a la meva infància, tot i que el curry que jo hi vaig posar sí que picava.\nRead more about Arròs amb endívies al curry …\nUna recepta super top, estrella, d´aquelles que es fan en dates assenyalades o amb convidats especials. Sense anar més lluny, jo la vaig fer la nit de cap d´any. Hi vaig afegir suc de taronja, que li dona un toc cítric molt especial, i tòfona ratllada. Molt top! Ingredients: 800 gr de polpa de carbassa,Read more about Crema de carbassa amb vieires, trompetes i mongeta[…]\nRead more about Budding de bledes amb pebrots …\nAuqetsa recepta guanya molt si la feu amb uns bons tagliatelle i, especialment, amb uns fets amb pebre vermell picant que venen en una botiga d´aquestes de coses a granel, el “Gra a Gràcia”. Podeu optar per fer-los a casa vosaltres mateixos, per comprar-ne de frescos o uns d´alguna bona marca italiana. La recepta és molt senzilla i molt bona.\nRead more about Tagliatelle amb salsa de mostassa i bledes …\nRecepta que, com de fet quasibé sempre, depèn en gran mesura de la qualitat dels alvocats i del punt de maduració de la pera, cosa que no sempre és fàcil d´aconseguir.\nRead more about Amanida d´alvocat, pera i cacahuet …\nAquesta recepta és meva…i no és meva. Passa una mica com amb la dels fideus udon amb gambes, però en aquest cas s´assembla força més, tot i que a la original els fideus no hi apareixen enlloc. Vaja, que he convertit una carn de porc saltejada amb verdures en uns fideus amb porc i verdures. Molt bons, x cert.\nRead more about Fideus soba amb api i porc …


Últim cap de setmana de l’ Andorra Kids Film Festival ple de curtmetratges, cinema i videojocs repartits en 7 sessions - FÒRUM.ad\nÚltim cap de setmana de l’ Andorra Kids Film Festival ple de curtmetratges, cinema i videojocs repartits en 7 sessions\nOn: 15/05/14 14:32\nEl darrer cap de setmana de l’Andorra Kids’ Film Festival omplirà les pantalles dels Cinemes Illa Carlemany de curtmetratges, cinema i videojocs en 7 sessions matinals entre dissabte i diumenge.\nLes sessions matinals de curtmetratges d’animació seran el plat fort de tot el cap de setmana, amb les millors i més premiades produccions del moment. Els directors de Gran Prix i Cabaret Kadne vindran amb els personatges a presentar els seus curts.\nEl Festival vol viatjar dissabte als orígens del cinema dissabte a través de 3 curtmetratges per a tots els públics molt divertits de Chaplin, Harold LLoyd i la primera versió d’Alicia en el País de les Meravelles.\nDiumenge més curtmetratges d’animació i dues sessions molt especials dedicades a l’animació espanyola: projecció de la pel.lícula Les Aventures de Tadeo Jones i sessió didàctica i explicativa amb el creador del videojoc de la pel.lícula per la PSVita Jordi Torras.\nTambé tindrem Tallers de Reciclatge Creatiu (Deixalles= Recurs + Diversió), Jocs i Conta contes en anglès a Illa Carlemany dissabte a la tarda.\nLa primera edició de l’Andorra Kids’ Film Festival tancarà les seves portes aquest diumenge a la tarda amb una cloenda on s’entregaran els premis al Millor Curt d’Animació i al Millor Curt d’Animació de Temàtica Mediambiental, resultat de la votació del públic que al finalitzar les sessions de cap de setmana del Festival ha pogut dipositar la seva butlleta als cinemes.\nEl públic assistent ha pogut triar el seu curtmetratge preferit entre la cinquantena de curtmetratges internacionals que pogut veure durant els dos caps de setmana (10,11 i 17,18 de maig) als cinemes Illa Carlemany. La sel.lecció de curtmetratges ha estat el.laborada de forma molt acurada pel Festival en els mesos previs a la seva cel.lebració, i les produccions han vingut de: Suïssa, Japó, Irlanda, Alemanya, Mèxic, França, Holanda, Brasil, Argentina, Costa Rica, Regne Unit, Bèlgica, Espanya i Hongria.\nEls curts més votats s’enduran un premi de 300 euros cadascun.\nA banda, també s’entregaran els premis del primer concurs fotogràfic KidsAndFilms, convocat conjuntament amb els Instagramers Andorra. Les imatges, que han de tenir relació amb els nens i el cinema, es poden votar a través de la xarxa social Instagram, i les dues més votades rebran premis de la marca Munich.\nTambé s’endurà un premi la persona que mitjançant la xarxa social Facebook hagi triat un nom per la mascota del festival. Durant la cloenda també se sortejaran diferents premis als assistents i a les persones que hagin votat els curts.\nPrevious Post: 33a Aplec coral de la zona nord Terres de Lleida i Andorra\nNext Post: La nit dels museus porta dissabte a la nit a Casa Rull l’actuació de les germanes Abad


L'Ajuntament de Tarragona presenta la campanya de Nadal 'Tarragona, el millor regal' — Ajuntament de Tarragona\nEsteu aquí: Inici › La ciutat › Notícies › Notícies 2020 › L'Ajuntament de Tarragona presenta la campanya de Nadal 'Tarragona, el millor regal'\nL'Ajuntament de Tarragona presenta la campanya de Nadal 'Tarragona, el millor regal'\nSegons la consellera de Comerç, María José López, "més que mai es posen en valor la proximitat i els detalls quotidians"\nAquest dimecres s’ha presentat la campanya de Nadal a la ciutat sota el títol “Tarragona, el millor regal”. Un relat que s’adapta a la situació actual marcada per la pandèmia de la COVID-19 i que convida als ciutadans a viure aquestes dates a la ciutat, en un Nadal íntim, segur i solidari. Tal com ha destacat la consellera María José López “es tracta d’un Nadal que més que mai posa en valor la proximitat i els detalls quotidians”. El tret de sortida de la campanya serà l’encesa dels llums de Nadal el proper divendres 27 a les 19 h en un acte que s'emetrà a través de TAC12, que tindrà als més petits com a protagonistes i comptarà amb la presència de l’alcalde i la consellera de comerç Maria José López.\nAquest any per desenvolupar la campanya de Nadal els departaments de l’Ajuntament han treballat de manera transversal, seguint un mateix relat, amb la voluntat de seguir al costat del ciutadà i intentar arribar a tots els racons. Per això moltes de les activitats que s’oferiran seran en línia o activitats com el tradicional el passeig de l’Home dels Nassos es descentralitzaran i es podran gaudir als diferents barris de la ciutat.\nUna imatge propera\nLa imatge creativa de la campanya és obra de Mo Espasa, una jove dissenyadora de la ciutat que en els seus treballs sempre mostra una sensibilitat especial. En aquest cas, ha elaborat un disseny on la ciutat és la protagonista presentada a mode de collage circular, com un regal. Es tracta d’un treball d’artesania en paper, que transmet a la perfecció la voluntat de reinventar la ciutat i les festes per tal de fer-les totalment nostres.\nDes de la Conselleria de Comerç, s’han preparat diferents activitats per tal de dinamitzar el sector comercial en aquestes dates. L’encesa de les llums de Nadal coincideix amb el Black Friday, i són molts els comerços de la ciutat que s’han sumat a aquesta data amb descomptes especials a través d’una campanya engegada conjuntament amb La Via T.\nA partir del 29 de novembre i de manera diària, s’han programat diverses accions d’animació pels carrers de la ciutat que tenen com a objectiu portar a tots els racons de la ciutat la màgia del Nadal. La consellera Maria José López ha explicat que “es tracta de tres propostes que aniran girant per diferents punts de la ciutat i que es podran veure tant en horari de matí com de tarda. D’aquesta manera es busca descentralitzar les activitats, evitant aglomeracions, i a la vegada dinamitzar el comerç de tots els barris.”\nTambé es durà a terme una gimcana d’aparadors i un concurs d’aparadors en col·laboració amb La Via T.\nEls actes tradicionals també es reinventen\nEls actes més tradicionals també s’adaptaran a l’escenari actual, per aquesta raó s’han organitzat diferents activitats per tal de mantenir viva la il·lusió d’aquestes dates. El 22 de desembre s’inaugurarà l’exposició de les dotze de les carrosses dels Reis d'Orient al Refugi 1 del Moll de Costa per a què els infants puguin visitar-la. També pensant amb els més petits s’ha programat l’espectacle familiar Mireu allà dalt, els dies 22 i 23 de desembre, per tal de descobrir el món casteller des d’una manera lúdica.\nL’Home dels Nassos aquest any s’aixecarà més aviat i a partir de les 10 del matí estarà voltant per la ciutat a dalt del seu cotxe i acompanyat pels músics del Tecler amb el seu trenet.\nEl 2 de gener obrirà les seves portes el Magatzem Reial al Refugi 1 del Moll de Costa. Fins el dia 5, els nens de la ciutat podran visitar el magatzem i veure com els patges enllesteixen els preparatius per la nit més màgica de l’any. Del 2 al 4 de gener, els patges també recolliran les cartes al Patí Jaume I de l’ajuntament.\nPel que fa a l’arribada dels Reis d’Orient, aquest any, de forma virtual, arribaran com sempre al Serrallo i s'adreçaran a tots els infants amb un missatge de pau i just després començaran a repartir els regals passant per totes les cases amb els seus Patges que tant han treballat aquests dies.\nActivitats de Nadal pels petits i els joves\nEl context actual també ha provocat que hi hagi canvis en les activitats per als infants i joves. Pel que fa als més petits, es tornarà a dur a terme l’Arbre dels Desitjos, el dia 19, amb la recepció de l’alcalde, Pau Ricomà, i el conseller d’Educació, Manel Castaño, dels representants de les escoles. Aquest any, s’han preparat activitats a través de la xarxa com concursos o contacontes.\nEls joves de la ciutat es podran sumar al CASALx20 organitzat per la Conselleria de Joventut. Del 27 al 30 s’han preparat tallers —de galetes, ràdio, de clauers...— ,cursos —de gènere, de programari lliure...— i activitats de Cultura KESSE —cap d’any, mostra de cultura urbana...— per als joves a partir de 12 anys. La majoria de les quals a través del campus virtual de Joventut.\nEl Teatre Tarragona també acollirà diferents espectacles per gaudir del Nadal més cultural. El divendres 11 de novembre, Nuel Galan portarà el seu espectacle de màgia Hidden a Tarragona. El diumenge 13 de setembre, pujarà a l’escenari l’Orquestra de Cambra de l’Empordà amb el Concerto a tempo d'umore, un espectacle únic al món, on dotze músics i un director d'orquestra ens mostren un muntatge còmic i musical amb una banda sonora formada per les peces més conegudes dels grans autors de la clàssica. El dissabte 19, el director Àlex Rigola portarà el seu espectacle La Gavina, una versió lliure de l’obra d’Anton Txékhov. El diumenge 20, els infants gaudiran de l’adaptació teatral del Monstre de Colors, l’obra d’Anna Llenas sobre les emocions. I tampoc podia faltar el clàssic nadalenc Trencanous que en aquesta ocasió representaran els ballarins Rady Miniakhmetov i Orión Pico Plaja acompanyats pels alumnes del centre de grau professional Artemis Dansa.\nEl Teatre Tarragona també acollirà els concerts del cicle DCicle de música de cambra organitzat per les Joventuts Musicals de Tarragona: el dimarts 1 de desembre, el Cosms Quarte & Fernando Arias; el 15 de desembre, Álvaro Mur i el 30 de desembre, Jove Orquestra InterComarcal i Kebyart Ensemble.\nPel que fa a exposicions fins al 31 de gener es podran visitar les exposicions "Talent Latent /SCAN 2020" i "#IamAbleProject" a la Casa Canals.\nTotes les activitats es podran consultar a la web https://nadal.tarragona.cat així com a l’APP TGN Agenda, que recull totes les activitats que se celebren a la ciutat (https://agenda.tarragona.cat/descarregat-lapp,). Les xarxes socials de l’Ajuntament també faran ressò puntual de les activitats, així com les xarxes de Comerç (Facebook i Instagram) recentment obertes, que informaran de totes les activitats de suport al Comerç.\nConsulteu tots els detalls de les activitats previstes al web nadal.tarragona.cat.


Els 10 millors hotels de Irati Forest | Allotjament a Irati Forest, Espanya\nHotels a Irati Forest\nIntrodueix les dates i tria entre 24 hotels i altres allotjaments\nHotels i allotjaments a Irati Forest, Espanya\nMira't aquestes ciutats populars de Irati Forest\nAllotja't als millors hotels de Irati Forest!\nHotel Rural Aribe Irati 2 estrelles\nHotel a Aribe\nL'Hotel Rural Aribe es troba a Aribe i disposa d'un restaurant i habitacions amb TV i bany privat amb banyera i/o dutxa. Ofereix vista sobre les muntanyes i el jardí i es proporcionen llençols. Tot. L'hotel es fantàstic perqué les persones que el porten el fan fantàstic. Marisa gran persona i gran professional i Firenzzo el complement perfecte a la cuina. Han estat uns dies meravellosos en un paradís natural. Mai haviem experimentat la natura de la manera com ara ho hem fet.\nL'Hostal Auñamendi, d'estil rústic, gaudeix d'una ubicació pintoresca a la magnífica localitat d'Ochagavía i ofereix 11 habitacions confortables amb vista sobre l'entorn natural dels voltants. La bona ubicació per accedir a La Selva d’Irati i gaudir del poble\nHotel a Izalzu\nAquest hotel, que és càlid i acollidor, està situat al costat de la vall de Salazar i el bosc d'Irati i ofereix habitacions senzilles i tranquil·les amb vista sobre l'entorn rural dels voltants. El tracte i l'atenció del personal es perfecta. I les informacions que dóna per visitar la zona, impagables, hem gaudit de racons que d'altra forma nl hauríem conegut.\nL'Hostal Orialde està situat a Ochagavía i disposa d'una terrassa, un saló compartit i un restaurant. L'hostal també ofereix premsa i una màquina de fax i fotocòpies que els clients poden utilitzar. Molt ben situat Habitació molt bé\nL'Apartamentos Pistolo està situat a l'espectacular entorn natural dels Pirineus, a Ochagavía. Aquesta casa rural ofereix internet Wi-Fi gratuïta i una terrassa amb barbacoa.\nLa Posada Sarigarri està situada a l'entorn natural de la vall d'Aezkoa, als Pirineus de Navarra, i és al costat del parc natural de Selva d'Irati. L'establiment disposa d'aparcament gratuït. L'atenció rebuda ha estat excel·lent. Es dorm molt be i el sopar també molt bé. Només vam estar una nit però val la pena passar-hi uns dies. Molt relaxant i ben situat, a 10' de la selva d'Irati.\nHostal Arostegui 2 estrelles\nHotel Arostegui is located in Garaioa, just 10 minutes’ drive from Navarra’s beautiful Irati Forest. It offers free bicycle hire and country-style rooms with flat-screen TV and great views. El tracte és excel.lent. Cada dia ens han fet una ruta amb excursions possibles. Lloc molt recomenable per a desconnectar. Entorn i lloc preciòs.\nLa Casa rural Lucuj es troba a Jaurrieta i disposa de WiFi gratuïta i TV de pantalla plana. Als voltants es pot fer senderisme i anar amb bicicleta. La casa, l'habitació i el llit molt cómode\nMira els 24 hotels de Irati Forest\nPreguntes més freqüents sobre els hotels a Irati Forest\nQuins hotels a Irati Forest ofereixen un molt bon esmorzar?\nEls hotels de Irati Forest que serveixen un esmorzar molt ben valorat són Hotel Rural Besaro - Selva de Irati, Hotel Rural Aribe Irati i Hotel Rural Auñamendi.\nQuins són els millors hotels per allotjar-se a Irati Forest?\nHotel Rural Aribe Irati, Hotel Rural Auñamendi i Hotel Rural Besaro - Selva de Irati són alguns dels hotels que es reserven més a Irati Forest.\nQuants hotels de Irati Forest hi ha a Booking.com?\nHi ha 33 hotels a Irati Forest que pots reservar a través de Booking.com.\nQuins hotels a Irati Forest són ideals per anar-hi amb la parella?\nLes parelles que han anat a Irati Forest han valorat molt positivament Hotel Rural Besaro - Selva de Irati, Hotel Rural Aribe Irati i Hotel Rural Auñamendi.\nQuins hotels de Irati Forest són ideals per viatjar amb la família?\nA moltes de les famílies que han anat a Irati Forest els han agradat molt Hotel Rural Aribe Irati, Hotel Rural Auñamendi i Hotel Rural Besaro - Selva de Irati.\nQuines són les millors ciutats per allotjar-se a Irati Forest?\nAribe, Ochagavía i Izalzu són populars entre les persones que visiten Irati Forest.\nLlegeix opinions de clients sobre els hotels de Irati Forest\nEugeni Lozano Abad Espanya\nPreu mitjà/nit: € 450\nLa casa es acogedora y espectacular.\nPedro Cava Espanya\nEl menjador i la cuina amb molta llum i molt espai. El Wi-Fi i la televisió molt be. El servei super amable, amb tot tipus de facilitats i oferiments. La situació del pis, molt bé, amb vistes. Dic el pis perquè és un pis. Es el primer pis d'una casa. Tota la planta. La calefacció perfecte, fácil de graduar.\nJosep Llovera Espanya\nMira't altres allotjaments únics a Irati Forest\n14 hotels barats a Irati Forest\n20 hotels familiars a Irati Forest\n4 hostals i pensions a Irati Forest\n10 allotjaments amb cuina a Irati Forest\n9 apartaments a Irati Forest\n5 cases rurals a Irati Forest\n5 hotels que accepten animals a Irati Forest


2016 gener | Parròquia Sant Pere de Rubí\nEscrits del 30/01/2016\n30/01/2016 / Mn. Joaquim / Leer en castellano\nParadoxalment, avui tenim edificis més alts i personalitats més reduïdes, autopistes amples i criteris estrets. Gastem més, però tenim menys; comprem més, però gaudim menys. Tenim cases confortables i famílies més petites, més comoditats i menys temps. Posseïm més graus acadèmics, però menys sentit comú; un coneixement més gran, però menys capacitat de discerniment; som més experts, però tenim més problemes; disposem d’una millor sanitat, però de menys benestar. Bevem molt, fumem massa, balafiem més, riem molt poc, conduïm molt ràpid, ens enutgem en excés, ens desvetllem sovint, ens llevem cansats, llegim molt poc, veiem massa televisió i preguem molt de tant en tant.\nHem multiplicat les nostres possessions, però hem reduït els nostres valors. Parlem massa, estimem massa poc i odiem molt sovint. Hem après a guanyar-nos la vida, però no a viure. Afegim anys a les nostres vides, no vida als nostres anys. Fem viatges a l’altra punta del món, però se’ns fa difícil creuar el carrer per conèixer un nou veí. Rebem molta informació, però aprenem poc. Hem après a apressar-nos, però no a esperar. Fabriquem ordinadors, telèfons mòbils i tauletes que poden processar i difondre una informació gairebé infinita, però ens comuniquem cada cop menys.\nVivim en una època de menjar ràpid i digestió lenta, d’éssers humans de gran talla física i de caràcter curt, de grans guanys econòmics i de relacions humanes superficials. Cau el nombre de casaments i creix el de divorcis; tenim cases més ben equipades, però més llars trencades. És una època en què hi ha molt a l’aparador i poc al magatzem.\nRecorda’t de passar temps amb aquells que estimes, perquè ells no sempre hi seran. Recorda’t de ser amable amb el teu fillet que ara t’admira, puix que aquesta personeta creixerà molt aviat i marxarà de casa. Recorda’t d’abraçar a qui tens a la vora, perquè aquest és l’únic tresor que pots donar amb el cor, sense que et costi ni un cèntim. Recorda’t de dir «t’estimo», al teu marit, a la teva esposa, als teus fills i a tots els teus éssers estimats, però sobretot, digues-ho amb sinceritat. Un petó i una abraçada poden reparar una ferida quan es fan de tot cor. Dóna’t temps per estimar i conversar, i comparteix les teves idees més valuoses.\nI tingues sempre present el que ens diu la Sagrada Escriptura: «Segueix les inclinacions del teu cor i els desigs dels teus ulls, però sàpigues que Déu et cridarà a judici per tot el que faràs» (Cohèlet 11,9). Si al llarg de la vida has estimat i has estat compassiu, pots confiar en la bondat de Déu, perquè «en el judici, no hi haurà misericòrdia per a aquells que no haurà tingut misericòrdia; però els misericordiosos aniran refiats al judici!» (Jaume2,13).


Valls celebrarà un Sant Jordi en el marc de l'aniversari de la Carles Cardó\nValls celebrarà un Sant Jordi en el marc del cinquè aniversari de la reobertura de la Biblioteca Carles Cardó\nLes activitats giraran entorn aquesta efemèride on cal destacar un espectacular dibuix en 3D sobre dracs\ndimecres, 10 d’abril 2019 - 12:01h\nJust tornar de la Pasqua, Valls es veurà immersa en la celebració de Sant Jordi, que aplegarà un important nombre d'activitats entre dimarts 23 i diumenge 28 d'abril.\nLa festivitat doncs, tindrà un caràcter d'aniversari a la ciutat de Valls. Es compleixen cinc anys de la inauguració de les noves instal·lacions de la Biblioteca Carles Cardó en l'edifici de nova planta, alçat en ple Barri Antic.\nAprofitant aquest fet, les activitats pivotaran al voltant de l'efemèride. La diada comptarà amb un notable volum de tallers i actes participatius en la plaça de Pilar Prim, el nom amb què ha estat batejat aquest espai urbà en referència a la protagonista d'una de les novel·les més celebrades de l'escriptor vallenc Narcís Oller, un dels grans noms de la narrativa catalana i europea.\nEls dies 23 i 24, els alumnes de les escoles podran confeccionar xapes al·lusives a la diada i a la commemoració de la Biblioteca, així com el públic familiar a partir de les 16 h del dia de Sant Jordi.\nLa novetat principal serà un espectacular dibuix 3D sobre els dracs, els llibres i les roses a càrrec de l'artista Toni Ortiz. Es dibuixarà al terra del carrer Sant Pere just al peu de les escales de la plaça. La il·lustració s'iniciarà de bon matí i restarà exposada fins al vespre, perquè les persones s'hi puguin fotografiar.\nEl Museu Casteller se suma a la celebració de Sant Jordi per primer cop\nMón Casteller · Museu Casteller de Catalunya també se suma per primer cop a la celebració amb quatre tallers familiars que tindran lloc el mateix dia de Sant Jordi a la plaça de l'Oli durant la tarda, dissabte 27 al matí al davant de la Biblioteca i diumenge 28 al matí novament a l'Oli.\nEls tallers se centren en titelles i contes castellers, així com en les habilitats creatives d' «El teu primer castell». Totes aquestes activitats són gratuïtes, i hi poden participar les famílies en el seu conjunt.\nExterior del Museu Casteller de Catalunya a Valls. | J.G.\nLa celebració comptarà amb els actes tradicionals de les parades de llibres i de roses, l'exposició dels dracs del seguici cerimonial gran i petit de Valls, l'exposició de les novetats literàries locals que s'aniran anunciant els propers dies, les lectures en veu alta, les sardanes, l'entrega de premis del concurs de relats breus, la despertada dels dracs i la cantata participativa que l'acompanya.\nUna altra de les novetats vindrà de la mà del taller per aprendre les dues cançons que integren aquesta cantata popular. El taller tindrà lloc mitja hora abans de l'inici al mateix Pati.\nEls Teatres de Valls també s'han volgut afegir a la commemoració del patró de Catalunya, amb un espectacle familiar sobre dracs a càrrec de Tanaka Teatre (dissabte 27, 18.00 hores) i un d'adults amb la companyia Les Antonietes i el text de Shakespeare «Othello» (diumenge 28 , 18.00 hores).\nLes visites a la Biblioteca s’han multiplicat des de la seva reobertura\nParal·lelament, s'han donat a conèixer les dades d'aquests darrers cinc anys, que posen de manifest que s'han registrat 394.176 visites al nou equipament, amb una mitjana anual de 78.835. El Museu Casteller de Catalunya també se suma per primer cop a la festa, amb activitats familiars en la plaça de l'Oli.\nExterior de la Biblioteca Carles Cardó a Valls. | ajuntament de valls\nEl regidor de Cultura, Marc Ayala, ha assegurat que «aquesta dada evidencia que el nou equipament ha estat un pol tractor de persones cap al Barri Antic, una de les eines importants per dotar-lo de vida, i contribuir a la seva regeneració».\nSi tenim en compte que l'any 2013, en l'anterior ubicació al passeig dels Caputxins, les visites anuals van ser de 30.290, el creixement ha estat del 160%. Segons la directora de la Biblioteca, Marina Blàvia, «en duplicar el nombre d'hores d'obertura en el nou espai, també es multiplica el nombre de visitants».\nAltres dades fan referència al creixement dels préstecs, que han estat 99.227, amb una mitjana anual de 19.845. L'any 2013, els préstecs havien estat de 16.597. Tot i això, Blàvia apunta que «els canvis que està comportant la revolució digital es reflecteixen en els préstecs físics (suports paper i CD-DVD). Les noves generacions escullen, cada cop més, formats virtuals».\nbiblioteques Sant Jordi Valls


Les Jornades per a l'excel·lència mostraran el compromís amb la preservació i reactivació del territori - FÒRUM.ad\nPancarta publicitant les Jornades per a l’excel·lència. Foto: ARXIU\nLes Jornades comptaran amb una àmplia representació del territori d’alta muntanya, sobretot a través de dues taules rodones amb col·loqui el dissabte al matí: El compromís del territori per desenvolupar i preservar els Pirineus, que comptarà amb la participació de ponents que viuen de molt a prop la realitat de les comarques de muntanya, com l’enginyer de Forest, Hèctor Pipió; el naturalista i educador ambiental, Francesc Rodríguez i la biòloga ambiental, Neus Artigas. A la segona taula, Polítiques de futur per les comarques de muntanya, intervindran el president de País Rural, Josep Mª Vila d’Abadal; el doctor i investigador en Ciència i Tecnologia Ambientals a la UAB, Jaume Marlès; el president de la Junta Rectora del Parc de l’Alt Pirineu, Joan Ordi i la secretària de Medi Ambient i Sostenibilitat de la Generalitat de Catalunya, Marta Subirà.\nPer primera vegada, i a causa del context sanitari actual, l’aforament presencial serà limitat i, es prendran estrictes mesures de seguretat i, a més, també per primer cop les Jornades s’emetran obertes per streaming exclusiu a través del web segre.com/jornades amb espai propi, i dissabte es podrà seguir en directe per Lleida TV.\nPer a més informació a www.jornadesperalexcellencia.cat\nNotícia Anterior: El PS insisteix en la importància de baixar les tarifes d’Andorra Telecom i FEDA\nSegüent Notícia: Es reprenen els tallers de «Música i creativitat» de la Fundació ONCA


7 min. Palma 23/11/2018 23:25\nMercat nadalenc de l’església sueca. De les 11 h a mitjanit a l’església sueca de Palma, té lloc dissabte i diumenge el tradicional mercat de Nadal suec, on es poden trobar productes típics d’aquest país. Entrada gratuïta.\nTaller de plastilina. La llibreria Baobab, a Palma, du a terme aquesta activitat de jocs d’aprenentatge amb plastilina. És un taller recomanat per a nins d’entre 4 i 14 anys. Té un preu de 5 euros i comença a les 10 h.\nCombinat de circ. En el marc del programa del Consell de Mallorca El Jardí Màgic, es du a terme aquesta activitat al jardí de la Misericòrdia de Palma a partir de les 11 h, destinada a nins d’entre 5 i 10 anys. És gratuïta.\n‘La ventafocs no creu en els prínceps blaus’. En les jornades sobre igualtat s’ofereix aquesta obra, a les 12 h, dirigida a nins d’entre 3 i 10 anys. Interpretada per Petita Factoria d’Alaró, es podrà veure al Casal de Son Tugores d’Alaró de manera gratuïta.\nEncesa de llums de Nadal a El Corte Inglés. Entre les 17.30 h i les 20 h, aquest centre comercial de les Avingudes de Ciutat donarà la benvinguda al Nadal amb la seva encesa de llums. A més, hi haurà activitats, com la visita del Pare Noel, música i xocolata calenta. És una activitat gratuïta.\n‘Els meus petitons’. Maria Bimbolles serà a partir de les 18 h a la llibreria Baobab, a Palma, per cantar amb els més petits i presentar el seu nou disc. El preu de l’entrada és de 5 euros.\n‘L’orquestra de na Clara’. Sessió de contacontes per a nins a partir de 3 anys a les 11 h a la biblioteca José María Llompart de Palma a càrrec de Margalida Amengual. És gratuït.\n‘Camí de cançons’. Espectacle infantil basat en el llibre CD Camí de cançons, un conte ambientat en el camí de Cavalls i la Vall, amb textos, fotografies i il·lustracions originals de Dolors Boatella, noves cançons creades per Margui Juanico i Cris Juanico, i amb la narració de l’actriu Gemma Moll. L’activitat és gratuïta i tindrà lloc al teatre del Casino 17 de Gener de Ciutadella a les 17 h.\nVisites dramatitzades a Dalt Vila. Les famílies podran gaudir de la visita dramatitzada al centre històric de la ciutat fortificada d’Eivissa, Dalt Vila, per conèixer com es vivia en l’època de la construcció de la fortificació renaixentista d’aquesta ciutat. La visita és gratuïta i serà a les 17 h.\n‘La oruga glotona’. Al centre comercial Sa Teulera de Palma es durà a terme un contacontes amb titelles i tallers. L’acte es farà en dos torns: a les 10 h i a les 11 h. És una activitat gratuïta.\nVisites guiades al castell de Bellver. Una activitat recomanada per a famílies amb infants a partir de sis anys, que podran descobrir els racons d’un dels llocs més mítics de Palma, el castell de Bellver. L’activitat és gratuïta i ofereix tres horaris: a les 10 h començarà la primera vista guiada, a les 11.30 h serà el segon torn, i el tercer i el darrer serà a partir de les 13 h. El millor torn per als més petits és el de les 11.30 h.\n‘Pere i el llop’. L’orquestra de cambra Illa de Menorca i la companyia de titelles Per Poc presenten aquest popular conte a les 16 h. Són tres espectacles de titelles dissenyats per Roser Capdevila que faran reviure aquesta història. Dissabte es representarà al teatre Principal de Maó i diumenge dia 25 a l’ Espai d’Art Xec Coll, a Ciutadella. Es recomana per a nins a partir de sis anys i el preu és de 10 euros per a adults i de 5 euros per a infants.\nExposició de Lego. Del 25 de novembre al 16 de desembre el recinte firal El Molí de Calvià acollirà una exposició de figures de Lego. A més, hi haurà concerts, treballs manuals infantils, menjar i beguda, etc. De les 10 a les 22 h. L’entrada és gratuïta, tot i que hi ha algunes activitats que s’han de pagar.\nMercat infantil. A partir de les 10 h i fins a les 14 h al col·legi Bisbe Verger de Santanyí es poden trobar tot tipus d’articles de segona mà per als infants. Organitza l’activitat l’associació de pares i mares de l’escola i es vendran begudes i menjar per recaptar fons per al viatge d’estudis.\nDiada familiar a favor de Sonrisa Médica. El poliesportiu de Santa Mònica, situat a la carretera vella de Bunyola, acollirà aquest esdeveniment solidari, que es durà a terme entre les 11 i les 16 h i que organitza Rotary Club. Hi haurà els pallassos de Cucorba, actuacions musicals, tallers infantils i s’hi servirà un refrigeri. El preu és de 20 euros per família.\nVisita guiada a Cort. S’ofereix la possibilitat de fer una visita guiada a l’edifici de l’Ajuntament de Palma. A les 11 h i a les 12 h. És necessari reservar prèviament al telèfon 618914517 o al correu visites@palma.cat. La visita de les 11 h és en català i la de les 12 h, en castellà.\n‘ChiquiJamming’. Espectacle infantil d’improvisació a càrrec de la companyia Jamming, que fa 15 anys que representa aquesta obra a Madrid. Es tracta d’un esdeveniment interactiu, dinàmic, en el qual els nins poden participar. Es durà a terme al cinema Rívoli de Palma a les 12 h i el preu és de 12 euros (més despeses de gestió) si es compra de manera anticipada i de 15 a la taquilla.\nEnglish Day. A la terrassa del centre comercial Porto Pi, a Palma, s’organitza aquesta jornada lúdica. Els nins hi aprendran anglès a través de diverses activitats, com contacontes, tallers, música, titelles, converses i tallers. Comença a les 17.30 h i és gratuïta.\nTaller de papiroflèxia. A la biblioteca de Son Gotleu de Palma s’impartirà aquest taller destinat a nins a partir de tres anys. L’activitat, que és gratuïta, es durà a terme entre les 17.30 h i les 18.45 h. Els nins menors de 7 anys han d’anar-hi acompanyats d’un adult.\n‘Vet aquí dues vegades: la Caputxeta’. Activitat de contacontes a la biblioteca Joan Alcover de Palma, per a nins de més de tres anys a càrrec de Xesca Vadell. Comença a les 18 h. Activitat gratuïta.\nTaller de robòtica. Els divendres i dissabtes al centre de Porto Pi, a Palma, s’organitza un taller de robòtica a càrrec de Nexus. Els nins programaran robots segons la seva edat. A més, gaudiran del món de Minecraft. L’objectiu és potenciar la creativitat, el treball en equip i la motivació amb recursos que proporciona Lego Education. A les 17.30 h. És gratuïta.\n‘Contes d’animalets, animalius i animalons’. La Biblioteca de Santo Domingo d’Inca acull aquesta sessió de contacontes a les 18 h, dirigida a nins a partir de 5 anys. La narradora és Bàrbara Dalia i és una activitat gratuïta.


GEN. L'ordre jurídic que regeix les relacions entre Estats i entre ciutadans de diversos estats. Una de les qüestions més importants del dret internacional és la referent a l'ús de la força i al recurs a la guerra. En l'actualitat només es consideren «lícits» dos tipus de guerra: l'exigida per la legítima defensa i la intervenció de la comunitat de nacions contra qui viola el dret internacional.\nEl Tribunal Internacional de La Haia i la Comissió i el Tribunal Europeu de Drets Humans, creats pel Consell d'Europa, amb seu a Estrasburg,\nsón tribunals de recurs per al dret internacional. El 17 de juliol de 1998 es va aprovar el redactat de l'anomenada Cort Penal Internacional o Tribunal Penal Internacional que va entrar en vigor l'1 de juliol de 2002. (Veure


Alta al padró municipal d'habitants per canvi de residència | Ajuntament de Palau-solità i Plegamans\nLa persona interessada o afectada pel tràmit o bé un/a representant degudament autoritzat/da o acreditat/da\nRecordeu adjuntar a la vostra sol·licitud els documents requerits.\nA les oficines del Servei d'Atenció Ciutadana, tant de forma presencial com per correu ordinari\nEstar residint la major part de l'any en el domicili on us voleu empadronar.\nDocument acreditatiu en vigor de la persona interessada (DNI, NIE, passaport, permís de residència), o en el cas de representació, el document identificatiu del representant.\nEn cas de tràmit electrònic aquesta autenticació és implícita amb l'ús del certificat electrònic.\nEn el cas d'empadronament de menors caldrà també el llibre de família o certificat de naixement o document identificatiu propi en vigor cas que en tingui.\nEn el cas d'empadronament mitjançant un representant:\nDocument acreditatiu de la representació (Document d' autorització de representació, acta d'acceptació del càrrec de tutor en el cas de representants legals, resolució judicial en cas de menors tutelats o de guàrdia i custòdia en exclusiva).\nEn el cas de menors de 16 anys que s'empadronen en un domicili diferent dels progenitors:\nAutorització expressa i per escrit dels progenitors o representants legals.\nEn el cas de menors de 16 anys que s'empadronen amb un sol progenitor si la custòdia no és en exclusiva:\nCal l'autorització de l'altre progenitor o una declaració responsable.\nEn el cas d'estrangers comunitaris:\nCertificat de registre central d'estrangers.\nEn el cas d'empadronament en un habitatge buit, algun dels documents següents acreditatius de l'habitatge:\nContracte de subministrament d'un servei de l'habitatge (aigua, gas, electricitat, telèfon, etc.).\nEn el cas d'empadronament en un habitatge on hi resideixen altres persones:\nAutorització expressa, signada original, d'una persona major d'edat que ja està inscrita en l'adreça on es demana la inscripció, acompanyat del seu document d'identitat on consti la seva signatura.\nEn el cas d'empadronar-se en un establiment col·lectiu:\nAutorització del director del centre.\nAutorització d’empadronament d’una persona empadronada\nAutorització pare/mare a empadronar fill/filles menors d’edat\nDeclaració responsable progenitor SENSE resolució judicial guarda/custòdia\nDeclaració responsable progenitor AMB resolució judicial guarda/custòdia\nInformació actualitzada el dia 01/12/2020


SETMANA SANTA DE MATARÓ: Acollida nous portants i nomenament nova presidenta\nAcollida nous portants i nomenament nova presidenta\nAquest cap de setmana a l'església de Sant Joan Bosco de la Llàntia, s'ha procedit al jurament i imposició de la medalla als nous portants del Sant Crist de l'Agonia.\nUna Confraria que compta amb dones portants des de l'any 1995, la primera confraria que va incloure - sense problemes i elements adversos del moment- dones com a portants del Sant Crist, una tradició que es remunta més enllà de 300 anys a Catalunya i únicament sota la responsabilitat dels cossos de portants d'homes.\nA més, formalment s'ha procedit a la transmissió de la vara de comandament i de Confrare Major a una dona, Sandra García, la qual pren el relleu a l'històric fundador i Confrare Major d'aquesta confraria en Salvador Domínguez. Felicitats a ambdós.\nMoments emotius, de records i de present d'aquesta confraria adscrita a San Joan Bosco i també de la demarcació de Maria Auxiliadora.\nDiumenge a la tarda va ser el moment per al Via Crucis.\nPortans del Sant Crist de l'Agonia amb membres d'altres confraries en el Via Crucis de la Llàntia\nEtiquetas: Agonia, Setmana Santa 2017


La carretera oberta\nUn intrèpid viatge per carretera des de l'extrem més meridional de Cornualla fins al punt més septentrional d'Escòcia. Darrera la càmera hi ha en Claude Friese-Greene. Corria l'any 1926 i el seu objectiu era oferir un seguit de films de viatges setmanals, però el que va emmagatzemar el British Film Institute (BFI) van ser tres hores de negatius originals en total desordre i sense cap muntatge. Fa poc, però, el BFI va restaurar la pel·lícula i el resultat és un panorama de la vida britànica entre guerres, amb alguns moments excèntrics i que ofereix una altra prespectiva del gènere documental. (Un segle de documental britànic).


EL PRESENT ÉS UN REGAL: de setembre 2011\n“La tardor és la primavera de l’hivern”\nTemps de llargues caminades per la muntanya\nTemps de pel•lícules des del sofà\nTemps d’escudella i carn d’olla, castanyes, copetes de moscatell, xocolata calenta amb nata\nTemps de preparació pel que ens portarà l’hivern\nPublicado por lanuor en 5:41 6 comentaris: Enlaces a esta entrada\n(Atzucac: carreró o camí sense sortida)\nEl que tinc més a prop, el que més m'importa, va canviant. I és així com ha de ser. El problema sóc jo, que no ho accepto. Les meves expectatives no tenen res a veure amb la realitat del present. I busco culpables fora de mi: l'egoïsme dels altres, la situació estressant, la calor agobiant, etc. I no puc fugir d'aquest carreró sense sortida en el que jo mateixa m'he ficat. Tot es redueix a la meva incapacitat per assumir els canvis que es van produint al meu voltant.\n"La vida no es un pasillo recto y fácil\npor el que viajamos libres y sin obstáculos,\nsino un laberinto de pasajes\nen el que debemos hallar nuestro camino,\nperdidos y confundidos, una y otra vez\natrapados en un callejón sin salida"\n(A. J. Cronin)\nA partir d'ara, començo a buscar la sortida.\nPublicado por lanuor en 0:00 Cap comentari: Enlaces a esta entrada\nPER UN BON RECORD\nI, com quan era petita, m’allunyo lentament, a contracor, sense la seguretat de saber quan tornaré...\nMentre vivim el present, construïm els records del nostre futur, i cal fer-ho bé.\n"El recuerdo es el perfume del alma" (George Sand)\nPublicado por lanuor en 0:48 1 comentari: Enlaces a esta entrada\nAl final he perdut la memòria del cor, aquella dels records que et donen plenitud i benestar.\nÉs com si tots plegats anéssim empesos cap al mal viure, cap al no saber gaudir de moments màgics. Com si la vida fos tot un seguit de situacions estúpides i incòmodes que no porten enlloc.\nJunt amb aquells vells records que em porten cap a casa dels meus avis, a la calidesa de la sorra, la llum d’un far o la brisa fresca del nord, he perdut, també, la noció del que és fer vacances i les ganes de fer-les.\nAra mateix, busco refugi darrera de la rutina del dia a dia, dels horaris, de la feina. I m’horroritza el propi concepte de vacances. Només pensar-hi em talla la respiració, em provoca una suor freda i una claustrofòbia creixent. És com contemplar un paisatge molt bonic darrera d’una finestra amb barrots.\n"Hasta Dios se va de vacaciones en agosto" (Gabriel García Márquez)\nPublicado por lanuor en 1:28 Cap comentari: Enlaces a esta entrada\nEn una vida anterior vaig ser pescador.\nViivia en una caseta blanca, de parets de sauló, amb una de les finestres mirant al mar i al far que determinava tots els rumbs.\nAl vespre, havent sopat, tots treiem les cadires al portal i feiem tertúlia fins ben entrada la nit.\nA dins, la taula amb les tovalles de quadrets blancs, verds i vermells, encara tenia el porró i les restes del menjar.\nL’olor a peix es barrejava amb l’oratge i amb la llum intermitent del far.\nLa caseta, acollidora com el millor dels nius.\nPotser per això, quan passejo per un indret mariner em sento com si tornés a casa.\nPublicado por lanuor en 5:29 2 comentaris: Enlaces a esta entrada\nElls apreten l'accelerador i corren esperitats. No hi ha temps per res.\nNosaltres contemplem esmaperduts tot aquest desplegament d'activitat, incapaços ja d'agafar la mateixa velocitat. Anem gairebé en punt mort, intentant no perdre'ns res del que els hi va passant, intentant entendre'ls.\nI no ens movem. Estem sempre al mateix lloc per quan ens necessitin.\nAquestes dues velocitats han convertit les vacances en una experiència bastant caòtica.\nPublicado por lanuor en 3:10 1 comentari: Enlaces a esta entrada


Forum 2004 - Documents: Agenda de les dones, cap a Monterrey 2007\nContinguts > Viure i Conviure. Fòrum Mundial de les Dones > Agenda de les dones, cap a Monterrey 2007\nAgenda de les dones, cap a Monterrey 2007\nS’estableix l’agenda següent de tasques de millora de la situació de les dones que hauran de ser revisades al Fòrum de Monterrey d’aquí a tres anys:\n- Aconseguir que els col·lectius de dones tinguin veu i vot.\n- Consolidar els lideratges femenins.\n- Implicar les dones en la planificació urbanística.\n- Incloure el treball no remunerat de les dones al PIB (producte interior brut).\n- Augmentar la taxa d’ocupació femenina.\n- Generalitzar l’educació de les dones en temes de salut sexual.\n- Crear una xarxa d’intercanvi d’informació mundial entre dones.\n- Abolir l’ablació.\n- Crear una xarxa mundial de diputades per universalitzar les lleis que millorin la situació de les dones.\n- Educar en la cultura de la pau.\n- Recobrar la memòria històrica.\nLa presidenta de l’Institut Català de la Dona, es nega simbòlicament a finalitzar el diàleg al·legant que «els diàlegs entre dones no conclouen mai» i afirma que «hem desveltllat el gran secret del patriarcat, l'’intercanvi entre dones és poderós».\nLa regidora de la Dona i Drets Civils de l’Ajuntament de Barcelona, clausura el Fòrum de les Dones afirmant que «malgrat que no han pogut venir totes les dones del món, hem trencat la mirada occidental».\nRS Salutació de benvinguda\nRS Drets civils, drets polítics\nRS Drets polítics, drets civils\nRS Per un dret econòmic. La independència econòmica, clau per a la llibertat de les dones


Portada > Notícies Els alumnes de les e...\nEls alumnes de les escoles municipals de música protagonitzen un gran Concert Comarcal de Primavera\nMés de seixanta alumnes de les escoles municipals de música i una vintena més de l’escola Valldemur de Barberà de la Conca van protagonitzar el passat dissabte a la tarda un gran Concert Comarcal de Primavera que va tenir lloc en aquesta darrera població.\nLa gran novetat d’aquest any, pel que fa al concert en si, va ser la intervenció de vocalistes en algunes de les peces que es van interpretar. I també una major presència d’instruments musicals moderns com per exemple guitarres elèctriques i bateries. Al costat, però dels tradicionals violins, pianos o flautes. L’escola municipal de música de Santa Coloma de Queralt va portar al concert els conjunts instrumentals de nivell elemental i de grau mitjà i dos combos.\nPel que fa al repertori, van interpretar peces clàssiques, música tradicional irlandesa i composicions actuals d’intèrprets tan coneguts com Abba, John Lennon o Lax’n Busto.\nL’escola municipal de música de Montblanc va actuar en segon lloc. Va portar al concert el grup de vent, un trio de guitarres i un magnífic duet de violins que van interpretar peces de música clàssica amb arranjaments realitzats pel mateix professorat del centre, també música traidicional irlandesa i espituals negres.\nL’escola municipal de música de l’Espluga de Francolí, per la seva part, va aportar un conjunt instrumental juvenil i un combo, també juvenil, que van interpretar majoritàriament música actual com un reggae de Bob Marley o la coneguda One moment in Time.\nPerò sens dubte la part més emotiva del concert va ser la interpretació del Cant Comú amb la participació de tots els joves músics de les tres escoles. En aquesta ocasió la peça elegida havia estat la cançó popular El monstre de Banyoles, dirigida per la Sara Hernández i que va comptar amb la participació protagonista dels alumnes de l’escola Valldemur.\nPer últim, la part institucional va anar a càrrec de l’alcalde de Barberà, Marc Rovira, que va ser l’encarregat de donar la vinguda al nombrosíssim públic assistent tot recordant el significat de l’edifici on es portava a terme el concert, el local social de la Cooperativa. Posteriorment, per tancar l’acte, el conseller comarcal de Cultura i alcalde de Solivella, Enric Capdevila, va lliurar uns records a tots els centres participants i a l’ajuntament de Barberà de la Conca després de dirigir unes paraules als assistents recordant el perquè del concert i felicitar tots els participants.


Les deixalles com a metàfora\n13 abril 2021 22:14\nDesprés del gran fong de l'explosió atòmica d'Hiroshima, la humanitat ha seguit produint imatges males d'oblidar, com en una sinistre competició per guanyar la més anguniosa capacitat testimonial. I n'hi ha moltes, tantes que se superposen i les més recents arraconen les d'ahir mateix, formant-se així uns estrats de tragèdia que constitueix una part important del llegat de la humanitat.\nCom podem pair els morts, sepultats davall d'una muntanya de deixalles a Filipines? Potser aquesta és una imatge que, per més repetida que sigui, no perd mai la seva capacitat d'horroritzar-nos. Les deixalles són la metàfora més lúcida del nostre temps, perquè les produeixen els rics i en viuen i en moren els pobres. Ja sé que aquesta lectura n'empobreix les suggestions, però de vegades tendim a evitar allò que és massa clar per por de semblar esquemàtics. Potser no volem acceptar la claredat d'aquesta lectura: les persones que, per poder sobreviure, han de cercar entre les deixalles en fermentació i finalment en formen part, són persones que varen néixer amb els mateixos drets que qualsevol de nosaltres i que es mereixien una vida tan digna com la nostra.\nPerò tot això és massa clar, massa flagrant com perquè ho puguem pair. Aleshores ho allunyam de la nostra atenció més directa i, si de cas, ens ho prenem com expressió mes o menys dramàtica, també més o menys asèptica, d'unes situacions en les quals no ens és possible intervenir individualment. Què hi puc fer, pobre de mi? Si no hi puc fer res, val més conservar la serenitat i fins i tot el confort, per estar en condicions de fer alguna cosa per als altres en presentar-se l'oportunitat.\nTanmateix, aquest plantejament ens du a poc a poc a un estormiament de la consciència, a l'anestèsia dels sentiments que ens podrien definir com a humans. Com que no podem anar amb tot a l'esquena, el més aconsellable és deixar llast. Potser és el més aconsellable, però també és el més perillós, ja que el llast molt fàcilment el podem perdre de vista. Tot ens ajuda a oblidar, fins i tot la mateixa reiteració de les imatges més colpidores.\nPerquè, ara mateix, quan altres desgràcies ja han sepultat l'esllavissament de la muntanya de deixalles a Filipines, qui recorda que fa un parell d'anys, a La Corunya, amb un equip de govern presidit pel socialista Vázquez, s'havia viscut un episodi de la mateixa naturalesa, amb un escenari construït amb els mateixos materials...? En sabem alguna cosa, del que ha estat l'evolució d'aquell estat de coses?\nCom que no hi podíem fer res, deixàrem anar el llast per la borda. Ara, pocs se n'han recordat, pocs han tengut present que allò també passa i molt prop d'on som nosaltres. Molt prop, geogràficament. Moralment, cap dels éssers humans que viuen i moren de les nostres deixalles són lluny de nosaltres. Perqué es tracta de les nostres deixalles, matin on matin.


Mike Tobey: “Quan va aparèixer l'oportunitat, no vaig dubtar a tornar al Valencia Basket”\nEl pivot nord-americà Mike Tobey ha sigut presentat este matí com a jugador del Valencia Basket per a les dues pròximes temporades en un acte que ha tingut lloc en el Concessionari Ford Montalt. Tobey, que comença la seua segona etapa a Valencia Basket després de ser un dels Campions de Lliga, procedix del Iberostar Tenerife, equip amb el qual va promitjar 11 punts i 7 rebots en la seua segona campanya en la Liga Endesa, pujant els seus nombres fins als 19,5 punts i 12 rebots en el Playoff pel títol.\nEl pivot taronja va ser triat MVP de la Copa Intercontinental que va guanyar amb l'equip aurinegre i va destacar en la Basketball Champions League, amb una targeta de 13.5 punts i 7 rebots en la Champions League. En la seua primera etapa com taronja, en la temporada 2016-17, Tobey va arribar a l'equip al març i va disposar de 10 minuts de mitjana en els quals va aportar 5,3 punts i 4,6 rebots per a 7,6 de valoració.\nEl director general de Ford Montalt, Bartolomé Poyatos, ha assenyalat que “els 23 anys treballant junts definixen a ambdues organitzacions: estabilitat, projectes a llarg termini, basats en l'esforç per intentar estar sempre en la part de dalt dels nostres objectius, bé en l'empresa o en el món de l'esport. Des de sempre en Grup Montalt estem amb l'esport i este acte és una ratificació més d'açò”.\nLa presentació del nou reforç taronja també ha servit per a escenificar la renovació de l'acord de col·laboració entre Ford Montalt i Valencia Basket per a una temporada més. Des que en 1996 creuaren els seus camins, amb l'actual seran ja 23 temporades les que ambdues parts han treballat junts, convertint a esta empresa concessionària d'automòbils en un dels patrocinadors oficials d'automoció més longeus de la Liga Endesa. El director general de Ford Montalt, Bartolomé Poyatos, ha rebut una camiseta de joc del Valencia Basket commemorativa en la qual es podia llegir la llegenda “Montalt, 23 anys”.\nEl responsable de Màrqueting i Relacions Externes i llegenda taronja Víctor Luengo ha sigut l'encarregat de donar la benvinguda de nou a Mike Tobey al Valencia Basket i ha assenyalat que “després d'una temporada d'excel·lent rendiment en el Iberostar Tenerife, torna un jugador amb un millor coneixement de la Liga Endesa i que creiem que torna a Valencia Basket en el punt just per a ser un jugador important en l'esquema del nostre equip. Per la seua joventut i capacitat de creixement, per la seua ètica de treball, pel seu coneixement del bàsquet espanyol, per la seua fam de triomf, per la seua qualitat i per la forma en la qual es complementa amb la resta de jugadors interiors de la nostra plantilla, estem segurs que Mike va a seguir amb la seua magnífica progressió individual i que la posarà al servei de l'equip per a ajudar-nos a aconseguir els nostres objectius en les pròximes temporades”.\nL'últim a prendre la paraula ha sigut el protagonista del matí, el propi Mike Tobey, que s’ha mostrat “molt content d'estar ací una altra vegada. Del meu pas anterior tinc molt bons records, guanyant la Lliga i tenint la primera oportunitat de jugar a Europa, encara que tot va ser molt ràpid quan vaig arribar ací. És genial tornar, crec que esta va a ser una gran temporada. He disfrutat molt retrobant-me amb els que ja van ser els meus companys una altra vegada i crec que podem formar un equip fort en la pretemporada. I tant de bo puguem fer una gran temporada”.\nEl nou center taronja reconeix que “tornar ací em sembla la decisió correcta per a mí. Un munt dels jugadors són els mateixos que la primera vegada que vaig estar. Quan l'oportunitat de tornar a Valencia Basket va aparèixer no vaig tindre cap dubte a fer-ho”